17. Tillæg nr. 18 til spildevandsplan 2013 (nedsivningsløsning for regnvand byudvikling 
[adresse], Hinnerup) (Åben)
Tidl. politisk behandling  
Forventet sagsgang
TMU, ØK, BY, offentlig høring
Lovgrundlag
Miljøbeskyttelsesloven, Miljøvurderingsloven og 
Bekendtgørelse om spildevandstilladelser mv.
SAGENS INDHOLD
Byrådet skal tage stilling til forslag til tillæg nr. 18 til den gældende spildevandsplan fra 2013. Med tillægget 
ændres planens inddeling af spildevandsplan-oplande i [adresse] i forhold til, hvilket vandløb 
regnvandet skal udledes til. Den ændrede inddeling af oplandene er en konsekvens af planen i tillæg nr. 6 
til spildevandsplan 2013, som blev vedtaget i 2017.
Tillægget skal endvidere danne grundlag for valg af nedsivningsløsning for regnvand (LAR) i ny byudvikling 
i den vestlige del af lokalplan nr. 369 ved [adresse]. I Favrskov Kommunes strategi i kommuneplanen 
er der øget fokus på lokal regnvandshåndtering (LAR). Derfor skal Favrskov Forsyning håndtere regnvand 
fra den nye byudvikling ved [adresse] på jordoverfladen og ved nedsivning via grøfter, regnbede og 
et centralt nedsivningsanlæg i lokalplanområdet. 
Idet mulighederne for nedsivning i området ikke er optimale grundet jordbundsforholdene, skal nedsivning 
af regnvandet ske ved anvendelse af en særlig løsning, hvor nedsivning sker længere nede i jorden. For at 
sikre at netop denne løsning anvendes, defineres valget af metode i dette tillæg til spildevandsplanen. 
Regnvandet ledes via overjordiske render til regnbede/grøfter, hvor det nedsives gennem filtermuld og 
infiltrationsbrønde til et dybereliggende sandlag. Regnvand, der ikke kan nedsives her, ledes videre til 
nedsivningsbassin i den nordlige del af lokalplanområdet BHIN016R. Her nedsives vandet til et 
underliggende sandlag, ligeledes via infiltrationsbrønde.
Tillæg nr. 6 til spildevandsplanen vedtaget i 2017, der giver mulighed for udledning af regnvand til Hår Bæk, 
vil evt. blive realiseret, hvis lokalplanområdets nedsivningskapacitet i området ikke er tilstrækkelig til at 
håndtere regnvandet. Muligheden for udledning af regnvand til Hår Bæk i tillæg nr. 6 til spildevandsplanen 
bibeholdes derfor.
VURDERING
Det foreslåede tillæg nr. 18 sikrer, at regnvand fra den nye bebyggelse på [adresse] i Hinnerup 
håndteres lokalt efter kommunens strategi for lokal regnvandshåndtering (LAR) ved brug af en særlig 
nedsivningsløsning valgt af kommunen og forsyningen i fællesskab. Endvidere sikrer tillægget en 
hensigtsmæssig inddeling af oplandene i [adresse].
ØKONOMI
Udgifterne til håndtering af regnvand via LAR-løsninger i den nye udstykning på [adresse] i Hinnerup 
fordeles mellem Favrskov Forsyning og [adresse] i forholdet 80:20. Løsningen til 
regnvandshåndtering efter den valgte metode bliver dyrere end et normalt kloakeringsprojekt, men 
løsningen underbygger kommunens strategi i forhold til lokal regnvandshåndtering (LAR). Ligeledes vil det 
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Sonja Christensen 
Benedikte Berg (tinj)
kunne være med til at begrænse risikoen for oversvømmelser nedstrøms området og give andre værdier 
til området (f.eks. rekreative og naturmæssige værdier).
INDDRAGELSE
Forslaget vil blive offentliggjort på kommunens hjemmeside med oplysning om, at bemærkninger til 
forslaget kan indsendes inden otte uger.
INDSTILLING
Direktøren for Teknik og Miljø indstiller til Byrådet:
1.
At forslag til ”Tillæg nr. 18 til Spildevandsplan 2013” godkendes og fremlægges i offentlig høring i otte 
uger.
2.
At Byrådet bemyndiger Teknik og Miljø til administrativt at vedtage tillæg nr. 18, såfremt der ikke er 
modtaget indsigelser inden høringsperiodens udløb.
BESLUTNING
Teknik- og Miljøudvalget, 3. december 2020:
Fraværende: Ingen
Indstilles godkendt.
Økonomiudvalget, 8. december 2020:
Fraværende: Ingen
Indstilles godkendt. 
Byrådet, 15. december 2020:
Fraværende: Ingen
Godkendt.
Bilag
1.
Forslag til tillæg nr. 18 til spildevandsplan 2013 ([adresse]) (606769)
